《赵叔问过别留夜话偶阅鲍溶诗有感用韵作》
宋代·程俱

磨蚁不停足，故交益无多。向来苕溪梦，但有高轩过。

昂昂芝田苕，长饥玉山禾。顾我老且穷，吹毛从鸟窠。

何当寂寞滨，纫兰共扪萝。非无烟霞志，奈此饥冻何。

言离更踌躇，参横照斜河。为公睇金台，慷慨徒悲歌。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。